# Brauseri pluginad

### Globaalsed seadistused

Esimene valik on Pluginate lubamine globaalselt. Kui see on märkimata, ei kasuta &konqueror; ühtegi pluginat. Kui see on lubatud, kasutab &konqueror; kõiki paigaldatud ja seadistatud pluginaid, mida ta suudab leida.

Märkekastiga Pluginad on lubatud ainult HTTP ja HTTPS URL-ide korral saab &konqueror;i tegevusvabadust mõnevõrra piirata.

Järgmine valik määrab, kas pluginad laaditakse ainult nõudmisel.

Seda seadistust saab kohandada liuguriga CPU prioriteet pluginatele.

Klõpsuga nupule Domeenipõhised seadistused saab avada dialoogis, kus on võimalik määrata kindlaks konkreetsed pluginate reeglid kindlale masinale või domeenile. Neid kasutatakse vaikereeglide asemel pluginate lubamiseks või keelamiseks veebilehekülgedel, mida asjaomased domeenid või masinad edastavad.

Siin saab lisada uue reegli või valida olemasoleva reegli ning kasutada paremal paiknevaid nuppe selle muutmiseks.

### Pluginad

#### Sissejuhatus

Kuna &Netscape; Navigator on olnud aastaid veebilehitsemise standard, on ilmavalgust näinud niinimetatud &Netscape; pluginad, mis võimaldavad veebisisu rikastada. Nende abil võivad veebileheküljed kasutada PDF-faile, Flash-animatsioone, videosid &etc; Ka &konqueror;i kasutajatel on võimalik mainitud pluginate abil veebi rikkalikust sisust osa saada.

&Netscape; pluginaid ei tasu segi ajada &konqueror;i pluginatega. Viimased laiendavad spetsiifiliselt &konqueror;i võimalusi ega ole üldjuhul mõeldud veebisisu rikkalikumaks esitamiseks.

#### Skaneeri pluginaid

&konqueror; peab teadma, kuhu on paigaldatud &Netscape;'i pluginad. Need võivad olla mitmes kohas, näiteks võivad süsteemsed pluginad paikneda asukohas `/opt/netscape/plugins` ja sinu isiklikud pluginad asukohas `$`HOME`/.netscape/plugins`. Kuid &konqueror; ei kasuta paigaldatud pluginaid automaatselt: kõigepealt peab ta läbi uurima kataloogid. Uurimise saab käivitada klõpsuga nupule Skaneeri pluginaid.

Pluginate leidmiseks uurib &konqueror; läbi kataloogid, mis on määratud loendis Kataloogid Mooduli esmakordsel kasutamisel on loendis juba ees kataloogid, kus enamiku operatsioonisüsteemide puhul üldjuhul pluginad asuvad. Kui siiski on vaja mõni kataloog lisada, saab seda teha klõpsuga nupul Uus. Seejärel saab sisestada kataloogi täieliku asukoha tekstiväljale või valida kataloog sellest paremal asuvale katalooginupule vajutades (see avab failivalimisdialoogi). Kataloogide skaneerimine võtab omajagu aega, mispärast võib mõistetavalt tekkida soov eemaldada loendist kataloogid, kus teadaolevalt pluginaid ei leidu. Seda saab teha kataloogi valides ja seejärel vajutades nupule Eemalda. Nuppudega Üles ja Alla saab muuta skaneeritavate kataloogide järjekorda.

Nagu tavaliselt, salvestab ka selles moodulis muudatused klõps nupul Rakenda.

#### Pluginad

Selles sektsioonis on puuna esitatult näha &konqueror;i leitud &Netscape; pluginate nimekiri. Topeltklõps pluginal avab puu ning näitab erinevaid MIME tüüpe, mida plugin suudab käsitleda. Klõpsuga MIME tüübil näeb selle kohta käivat infot.

See loend on mõeldud ainult teavitamiseks.